આ રમત અમે ત્યારે જ રમી શકતાં કે જ્યારે બધાં સૂઈ ગયા હોય કારણ કે એમાં અમારે છાનાંમાનાં વનસ્પતિના પાંદડાં તોડી અને કૂંડામાંથી થોડીક માટી કાઢવાની રહેતી, જેમાંથી અમે જાતજાતની દવાઓ બનાવતા અને બધાનાં ઊઠવાના સમય પહેલા અમે આ અમારા શોધ-સંશોધનને એક બેગમાં ભરીને પાણીના ટાંકાવાળા રૂમમાં (કે જ્યાં જતાં પણ બીક લાગતી) ત્યાં દોડીદોડીને જઈ, છુપાવી દઈ, ફરીથી દોડતાં-દોડતાં જાણે કંઈ જ બન્યું નથી એમ ફળિયાની ઓસરીમાં બેસીને પાંચીકા રમવા લાગતાં.